Драгічын — Вікіпэдыя

# Драгічын

### Зьвесткі зь Вікіпэдыі — вольнай энцыкляпэдыі.

Герб Драгічына

Драгічын (па-руску: Дрогичин) ‎— горад і раённы цэнтр Брэсцкай вобласці ў Беларусі на Палессі.

## [рэдагаваць] Гісторыя

Упершыню згадваецца ў Метрыцы ВКЛ пад 1452 годам як сяло Давячоравічы ў Пінскім старастве, уласнасьць каралевы Боны Сфорцы, у той час праз паселішча праходзіла дарога з Брэста на Валынь. Граматай 1450-ых – 1460-ых гадоў пінскі князь Юрый Сямёнавіч надаў частку даніны з сяла на карысць царквы ў Дружылавічах, на якую жыхары Давячоравіч павінны былі даваць 2 вядры мёду. У 1552 годзе згадваецца Давячораўскае войтаўства. З 1565 года ў Пінскім павеце. У пачатку 17 стагоддзя сялом валодаў Леў Сапега. У 1619 годзе Сапега перадаў Давячоравічы Нявельскім, якія ў 1623 годзе заснавалі тут царкву Прычыстай Багародзіцы і атрымалі для сяла статус мястэчка. Упершыню згадваецца як Драгічын ці Дарагічын у 1655 годзе. У другой палове 17 стагоддзя згадваецца Давячоравічаўскі маёнтак. У 1749 годзе пінскі маршалак Ажэшка заснаваў тут францысканскі кляштар. У 1778 – 1779 гадах у Давячоравічах 68 дамоў і 416 жыхароў, а само паселішча звалася горадам. У канцы 18 стагоддзя згадваецца Давячораўскае графства. У 1795 годзе ўваходзіць у склад Расейскай імпэрыі. У 1897 годзе ў мястэчку 2 258 жыхароў, 280 дамоў, царкоўнапрыходская школа, 2 народныя вучылішчы, лячэбніца. Да 1886 года каля Драгічына была пабудавана чыгуначная станцыя. Напярэдадні Першай Сусьветнай вайны ў мястэчку працавалі фабрыка саламяных капелюшоў, 2 маслабойні, завод па ачыстцы крэйды, млыны. З 1921 года Драгічын - у складзе Польшчы, мястэчка, цэнтр Драгічынскага павета Палесскага ваяводства; 246 дамоў, 1 987 жыхароў (1921).

З 15 студзеня 1940 года - гарадскі пасёлак, раённы цэнтр у Пінскай вобласьці БССР; з 10 лістапада 1967 года - горад. Працуюць прадпрыемствы харчовай прамысловасьці, трактарарамонтны, камбікормавы, асфальтавы заводы, іншыя ўстановы.

Непадалёк ад Драгічына, у маёнтку Людвінава, некалькі гадоў жыла пісьменніца Эліза Ажэшка.

## [рэдагаваць] Экалогія

Пасля аварыі на Чарнобыльскай АЭС Драгічыншчына раптоўна апынулася ў спісе небяспечных раёнаў з павялічаным радыёактыўным фонам. Сёння пляма радыёактыўнага забруджання цягнецца па Драгічынскаму раёну трымя кроплямі з поўдня на поўнач. Пачынаецца яна з 5-7 кіламетровай паласы ў Радаставе, звужаецца каля Дняпроўска-Бужскага канала, зноў пашыраецца каля Палескай чыгункі і потым клінам ідзе ў Белаазёрска-Бярозаўскім напрамку [1]. Усё гэта зямля, забруджаная цэзіем-137.

## [рэдагаваць] Адукацыя

- Драгічынскае дзяржаўнае ПТВ №163 сельскагаспадарчай вытворчасці

## [рэдагаваць] Вонкавыя спасылкі

- Фатаграфіі на "Глёбусе Беларусі"

## [рэдагаваць] Спіс крыніц

1. ↑ http://www.bfrir-pinsk.org/docs/passport/pBrest05.pdf

Раённыя цэнтры Берасьцейскай вобласьці

Баранавічы • Берасьце • Бяроза • Ганцавічы • Драгічын • Жабінка • Іванава • Івацэвічы • Камянец • Кобрын • Лунінец • Ляхавічы • Маларыта • Пінск • Пружаны • Столін

Атрымана з «http://be-x-old.wikipedia.org../../../%D0%B4/%D1%80/%D0%B0/%D0%94%D1%80%D0%B0%D0%B3%D1%96%D1%87%D1%8B%D0%BD.html»

Катэгорыя: Гарады Беларусі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Deutsch
- English
- Lietuvių
- Polski
- Русский